**Priloga 1**

**Uvodno pojasnilo**

Slavistično društvo Slovenije je bilo ustanovljeno leta 1935 in je več desetletij delovalo pod tem imenom. Na občnem zboru leta 1975 se je društvo organiziralo kot zveza društev, registrirano pa je bilo leta 1976.

Zaradi širše organizacijske strukture in povezovanja slavističnih društev v Sloveniji se društvo odloča za spremembo uradnega naziva v **Zveza slavističnih društev Slovenije (ZSdS)**. Ob tem statut ohranja možnost uporabe zgodovinskega in uveljavljenega naziva **Slavistično društvo Slovenije (SDS)** v neformalnem poslovanju, pri javnem nastopanju in v publikacijah, pri čemer se vedno šteje, da gre za isto pravno osebo.

Sprejeta sprememba naziva ne vpliva na kontinuiteto pravne osebnosti društva, njegove obveznosti, pravice ali članstvo.

Novi 1. člen se glasi:

1. člen

Zveza slavističnih društev Slovenije je pravna oseba zasebnega prava, ki nadaljuje delo ter je pravna naslednica Slavističnega društva Slovenija, ustanovljenega 6. januarja 1935, ki se je na slavističnem zborovanju v Postojni leta 1975 organiziralo kot Zveze društev Slavistično društvo Slovenije (registrirana 24. aprila 1976). Zveza društev Slavistično društvo Slovenije se je na izrednem zboru članov 26. septembra 2025 preimenovala v Zvezo slavističnih društev Slovenije.

Kratica Zveze slavističnih društev Slovenije je ZSdS.

Zveza mora v pravnem prometu uporabljati le svoje registrirano ime.

Zveza lahko v neformalnem poslovanju, pri javnem nastopanju in v publikacijah uporablja zgodovinsko uveljavljeni naziv: Slavistično društvo Slovenije (SdS).

Uporaba neformalnega naziva ne ustvarja ločene pravne osebe in se vedno šteje za enakovredno uradnemu nazivu Zveze.